
2020. december 29-i rendelet a javíthatósági index feltüntetésének módjáról, a jelzésekről és a kiszámításához szükséges általános paraméterekről.

Első változat 


Az érintettek köre: az elektromos és elektronikus berendezések gyártói, importőrei, forgalmazói vagy egyéb piacra bocsátói és az ilyen berendezések értékesítői, valamint a franciaországi kereskedelmi tevékenységük során weboldalt, platformot vagy egyéb online értékesítési csatornát használó értékesítők. 
Tárgy: a javíthatósági index feltüntetésének módja, jelzése és a kiszámításához szükséges általános paraméterek. 
Hatálybalépés: a jogszabály 2021. január 1-jén lép hatályba. 
Megjegyzés: ez a rendelet a javíthatósági index feltüntetésének módját, jelzését és a kiszámításához szükséges általános paramétereket határozza meg. 
Hivatkozások: e rendelet elérhető a Légifrance (https://www.legifrance.gouv.fr) weboldalon. 


Az ökológiai átállásért felelős miniszter, valamint a gazdasági, pénzügyi és gazdaságélénkítési miniszter,
tekintettel az elektronikus kijelzőkre vonatkozó környezettudatos tervezési követelményeknek a 2009/125/EK európai parlamenti és tanácsi irányelv szerinti megállapításáról, az 1275/2008/EK bizottsági rendelet módosításáról és a 642/2009/EK bizottsági rendelet hatályon kívül helyezéséről szóló, 2019. október 1-jei (EU) 2019/2021 bizottsági rendeletre,
tekintettel a környezetvédelmi törvénykönyvre, különösen annak L. 541-9-2. cikkére,
tekintettel az elektromos és elektronikus termékek javíthatósági indexéről szóló, 2020. december 29-i 2020-1757. sz. kormányrendeletre,
a következőket rendeli el:

1. cikk


Ez a rendelet minden olyan elektromos és elektronikus berendezésre vonatkozik, amelynél a környezetvédelmi törvénykönyv R. 541-210–R. 541-214. cikke szerint ki kell számítani és fel kell tüntetni a javíthatósági indexet.

2. cikk


Az 1. cikkben említett minden elektromos és elektronikus termék esetében a javíthatósági indexet egy 10-es skálán megadott értékkel kell jelölni, egy tizedes számjegy pontossággal.
Ha az első tizedesjegy után lévő számjegy 5-nél kisebb, akkor az első tizedesjegyet lefelé kell kerekíteni.
Ha az első tizedesjegy után lévő számjegy 5 vagy annál nagyobb, akkor az első tizedesjegyet felfelé kell kerekíteni.

3. cikk


Az így kapott értéknek megfelelően az alábbi színkódokat kell használni az index feltüntetésére:
1. 0-nál nagyobb és 1,9-nél kisebb érték: piros, Pantone színskála szerint 186 C;
2. 2-nél nagyobb és 3,9-nél kisebb érték: narancssárga, Pantone színskála szerint 1585 C;
3. 4-nél nagyobb és 5,9-nél kisebb érték: sárga, Pantone színskála szerint 7548 C;
4. 6-nál nagyobb és 7,9-nél kisebb érték: világoszöld, Pantone színskála szerint 2291 C;
5. 8-nál nagyobb és 10-nél kisebb érték: sötétzöld, Pantone színskála szerint 347 C.
A javíthatósági index kötelező jelzése a „javíthatósági index” feliratból és az alábbiakban megadott, az index értékét jelölő piktogramból álló grafikus ábrázolás.


A jogszabály teljes szövege a képeivel együtt megtekinthető az elektronikus és hitelesített Hivatalos Lap lábjegyzetből elérhető kivonatából.


A 10-es skálán lévő értéket jelölő számjegyek betűméretének legalább akkorának kell lennie, mint az üzletben jelölt ár számjegyeinek. E jelzés méretének bármely jellegű változtatását arányosan kell elvégezni.
Abban az esetben, ha az indexet címkézéssel vagy jelöléssel közvetlenül az egyes modellegységen vagy a csomagoláson helyezik el, a grafikus ábrázolás méretének akkorának kell lennie, hogy látható és olvasható legyen.

4. cikk


Az index minden egyes alszempontját tízes skálán kell értékelni, majd meg kell szorozni egy hozzárendelt együtthatóval, amely szempontonként egy 0–20 közötti pontszámot eredményez, az alábbi táblázatban megadottak szerint. Az egyes szempontok azonos súlyozással történő összeadása egy száz pontos skálán elért összeget ad, amelyből megkapható az index tízes skáláján elért pontszáma.
Az egyes berendezések javíthatósági indexének megállapításhoz használt paramétereket az alábbi táblázat szerint kell közölni és rendelkezésre bocsátani, nem módosítható numerikus formátumban, 21 x 29,7 cm-es méretben.

	
Szempont
	
Alszempont
	
Alszempont értéke
	
Alszempont együtthatója
	
Szempont értéke
	
Szempontok összesített értéke

	
1. Dokumentáció
	
1.1. A műszaki dokumentáció, valamint a használati és karbantartási útmutató rendelkezésre állásának időtartama
	
▀▀/10
	
2
	
▀▀/20
	
▀▀/100

	
2. Szétszerelhetőség és hozzáférés, szerszámok, rögzítések
	
2.1. A 2. listán (*) szereplő alkatrészek szétszerelésének egyszerűsége
	
▀▀/10
	
1
	
▀▀/20
	

	
	
2.2. Szükséges szerszámok (2. lista)
	
▀▀/10
	
0,5
	
	

	
	
2.3. Az 1. listán (**) és a 2. listán szereplő alkatrészek közötti rögzítések jellemzői
	
▀▀/10
	
0,5
	
	

	
3. Cserealkatrészek elérhetősége
	
3.1. A 2. listán szereplő alkatrészek elérhetőségének időtartama
	
▀▀/10
	
1
	
▀▀/20
	

	
	
3.2. Az 1. listán szereplő alkatrészek elérhetőségének időtartama
	
▀▀/10
	
0,5
	
	

	
	
3.3. A 2. listán szereplő alkatrészek szállítási ideje
	
▀▀/10
	
0,3
	
	

	
	
3.4. Az 1. listán szereplő alkatrészek szállítási ideje
	
▀▀/10
	
0,2
	
	

	
4. Cserealkatrészek ára
	
4.1. A 2. listán szereplő alkatrészek ára az új berendezés árához képest
	
▀▀/10
	
2
	
▀▀/20
	

	
5. Speciális szempontok
(példa 3 alszemponttal)
	
5.1.
	
▀▀/10
	
1
	
▀▀/20
	

	
	
5.2.
	
▀▀/10
	
0,5
	
	

	
	
5.3.
	
▀▀/10
	
0,5
	
	

	
Index értéke
	
▀▀/10

	
(*) 2. lista: maximum 3-5 cserealkatrész listája (az adott termékkategória szerint), melyeknél a leggyakrabban fordul elő törés vagy meghibásodás.
(**) 1. lista: további maximum 10 cserealkatrész listája (az adott termékkategória szerint), melyek megfelelő állapota szükséges a berendezés működéséhez.




Egy szempont esetében az alszempontok együtthatóinak összege 2.
Az alkatrészek listáit és az egyes alszempontok adatait tartalmazó egyes termékkategóriákra vonatkozó részletes értékelési táblázatokat rendelet határozza meg.

5. cikk


1. szempont – Dokumentáció:
1.1. alszempont – A műszaki dokumentáció, valamint a használati és karbantartási útmutató rendelkezésre állásának időtartama:
Az határozza meg, hogy a gyártó által vállalt feltételek szerint az utolsó egység forgalomba hozatalától számítva hány éven keresztül bocsátja ingyenesen rendelkezésre a műszaki dokumentumokat a szerződött és független partnerszervizek és a fogyasztók részére, illetve a használati és karbantartási útmutatókat a fogyasztók részére.
2. szempont – Szétszerelhetőség és hozzáférés, szerszámok, rögzítések:
2.1. alszempont – A 2. listán szereplő alkatrészek szétszerelésének egyszerűsége:
A 2. listán szereplő minden egyes alkatrész esetében a szétszerelés azon lépéseinek száma határozza meg, amelyek révén hozzá lehet férni az adott alkatrészhez, és azt csere céljából el lehet távolítani a berendezésből. Ennek az alszempontnak az értékelése és a 3.1. alszempont értékelése összefügg abban az esetben, ha egy alkatrész nem szétszerelhető: ha az egyik alszempontra adott érték nulla, a másiknál is nullának kell szerepelnie.
2.2. alszempont – Szükséges szerszámok:
A 2. listán szereplő egyes alkatrészek szétszereléséhez szükséges szerszámok típusa határozza meg, a szerszámokat pedig az „általános”, „speciális” vagy „saját fejlesztésű” besorolás szerint kell megkülönböztetni.
2.3. alszempont Rögzítések jellemzői:
Az 1. és a 2. listán szereplő egyes alkatrészek esetében az alkatrésznek a berendezés más alkatrészeivel való összeszerelését biztosító rögzítések típusa határozza meg; a rögzítéseket pedig az „eltávolítható és újrahasználható”, „eltávolítható és nem újrahasználható” vagy „nem eltávolítható és nem újrahasználható” besorolás szerint kell megkülönböztetni.
3. szempont – Cserealkatrészek elérhetősége:
3.1. alszempont – A 2. listán szereplő alkatrészek elérhetőségének időtartama:
Az határozza meg, hogy a gyártó által vállalt feltételek szerint az utolsó egység forgalomba hozatalától számítva hány éven keresztül bocsátja rendelkezésre a 2. listán szereplő alkatrészeket a cserealkatrész-forgalmazók, a szerződött és független partnerszervizek, valamint a fogyasztók részére.
3.2. alszempont – Az 1. listán szereplő alkatrészek elérhetőségének időtartama:
Az határozza meg, hogy a gyártó által vállalt feltételek szerint az utolsó egység forgalomba hozatalától számítva hány éven keresztül bocsátja rendelkezésre az 1. listán szereplő alkatrészeket a cserealkatrész-forgalmazók, a szerződött és független partnerszervizek, valamint a fogyasztók részére.
3.3. alszempont – A 2. listán szereplő alkatrészek szállítási ideje:
Az határozza meg, hogy a gyártó a 2. listán szereplő alkatrészek szállítását a megrendeléstől számítva hány munkanapon belül vállalja a cserealkatrész-forgalmazók, a szerződött és független partnerszervizek és a fogyasztók részére.
3.4. alszempont – Az 1. listán szereplő alkatrészek szállítási ideje:
Az határozza meg, hogy a gyártó a 1. listán szereplő alkatrészek szállítását a megrendeléstől számítva hány munkanapon belül vállalja a cserealkatrész-forgalmazók, a szerződött és független partnerszervizek és a fogyasztók részére.
4. szempont – Cserealkatrészek ára:
4.1. alszempont – Az alkatrészek gyártói vagy importőri értékesítési árának és a berendezések gyártói vagy importőri értékesítési árának viszonya: 
A szempont az alábbi viszony alapján kerül meghatározásra:
a 2. listán szereplő legdrágább alkatrész nettó ára + (a 2. listán szereplő többi alkatrész nettó átlagára)/2

és
az adott berendezés modelljének nettó ára,
amely az index kiszámításának időpontjában hatályban lévő, a gyártó vagy az importőr általános értékesítési feltételeiben, vagy ennek hiányában bármely vonatkozó szerződéses dokumentumban szereplő díjtáblázatban megadott nettó árat jelenti.
Abban az esetben, ha a gyártó vagy az importőr az adott alkatrészek vagy berendezések tekintetében több díjtáblázattal is rendelkezik a forgalmazó vagy eladó partnerek különböző kategóriái szerint, akkor az index kiszámításához azt az árat kell figyelembe venni, amely a gyártó vagy az importőr forgalmának legnagyobb részét képviselte az adott alkatrész vagy berendezés esetében a legutóbbi lezárt pénzügyi év során. Több díjtáblázat esetén az újonnan forgalomba hozott alkatrészek és berendezések esetében annak a díjtáblázatnak az árait kell figyelembe venni, amelyben azok a legalacsonyabbak.
Abban az esetben, ha egyes alkatrészek elválaszthatatlanok, vagy ha az érintett alkatrész egy modulba van integrálva, amely külön kapható, az alkatrészek összesített árát vagy a modul árát kell figyelembe venni.
5. szempont – Az adott termékkategóriára jellemző speciális szempontok:
Ez a szempont az adott termékkategóriára jellemző egy vagy több alszempontból áll. Ha ez vonatkozik az adott termékkategóriára, akkor az ahhoz megadott 5. szempont egy alszempontot tartalmaz a fogyasztó számára látható használati számláló meglétéről, és a szempont együtthatója legalább 1.

6. cikk


I. – Alkatrészek listája
Mindegyik termékkategóriánál két alkatrészlista került meghatározásra:


– 2. lista: maximum három–öt cserealkatrész listája (az adott termékkategória szerint), melyeknél a leggyakrabban fordul elő törés vagy meghibásodás;
– 1. lista: további maximum tíz cserealkatrész listája (az adott termékkategória szerint), melyek megfelelő állapota szükséges a berendezés működéséhez.
Ezek a listák nem szükségszerűen tartalmazzák a berendezést alkotó összes alkatrészt.
II. – Lépés fogalma
A lépés egy olyan művelet, amely egy alkotóelem vagy alkatrész eltávolítását vagy egy szerszám cseréjét jelenti. Egy alkotóelem egy vagy több alkatrészből állhat.
Ennél az általános meghatározásnál kivételt lehet tenni gyakorlati vagy biztonsági megfontolások alapján. Az ilyen kivételeket a környezetvédelmi miniszter, valamint a gazdasági és pénzügyminiszter által kiadott rendeletben kell meghatározni minden egyes termékkategória esetében.
A rögzítéseket vagy illesztéseket összeszerelési, rögzítési vagy tömítési technikákként kell meghatározni. A rögzítő vagy csatlakozó elemek nem tekintendők alkatrésznek.
III. – Rögzítések típusai
Eltávolítható és újrahasználható: eredeti rögzítőrendszer, amely teljes egészében eltávolítható a berendezés sérülése és visszamaradó részek nélkül, és újra felhasználható.
Eltávolítható és nem újrahasználható: eredeti rögzítőrendszer, amely teljes egészében eltávolítható sérülés és visszamaradó részek nélkül, de nem használható fel újra.
Nem eltávolítható és nem újrahasználható: eredeti rögzítőrendszer, amely nem távolítható el teljes egészében a berendezés sérülése és visszamaradó részek nélkül, és nem használható fel újra.
IV. – Szerszámok típusai
Az általános szerszámok listáját a referenciaszabványoknak megfelelő alábbi lista alkotja:


	
Általános szerszámok
	
Hivatkozás

	
Hornyos csavarhúzó, kereszthornyos csavarhúzó és csillagcsavarhúzó
	
ISO 2380, ISO 8764, ISO 10664

	
Imbuszkulcs
	
ISO 2936

	
Kombinált csavarkulcs
	
ISO 7738

	
Kombinált fogó
	
ISO 5746

	
Félgömbölyű fogó
	
ISO 5745

	
Oldalcsípő fogó
	
ISO 5749

	
Csőfogó
	
ISO 8976

	
Önzáró fogó
	
/

	
Univerzális blankoló és krimpelő fogó
	
/

	
Emelő
	
/

	
Csipesz
	
/

	
Kalapács (fémfejű)
	
ISO 15601

	
Univerzális szike (sniccer) visszahúzható pengével
	
/

	
Multiméter
	
/

	
Voltmérő (feszültségmérő)
	
/

	
Forrasztópáka
	
/

	
Ragasztópisztoly
	
/

	
Nagyító
	
/




Speciális szerszámok azok, amelyek nem szerepelnek az általános szerszámok listájában, de nem minősülnek saját fejlesztésű szerszámoknak.
A saját fejlesztésű szerszámok olyan eszközök, amelyek szellemi tulajdonjogát a gyártó vagy más személy birtokolja.
V. – Használati számláló
Olyan eszköz, amely összesítve rögzíti a berendezés használatát, és azt egy adott egységben kijelzi. A használati számlálón rögzített értéket a felhasználó közvetlenül leolvashatja a készülék minden bekapcsolásakor, de előfordulhat, hogy a használati számláló értékének megjelenítéséhez szükség van a felhasználó beavatkozására.

7. cikk


E rendelet rendelkezései 2021. január 1-jén lépnek hatályba.

8. cikk


Ezt a rendeletet a Francia Köztársaság Hivatalos Lapjában teszik közzé.


Kelt: 2020. december 29-én.

Az ökológiai átállásért felelős miniszter,
A miniszter nevében és megbízásából:
A fenntartható fejlődésért felelős általános biztos,
T. Lesueur


A gazdasági, pénzügyi és gazdaságélénkítési miniszter,
A miniszter nevében és megbízásából:
A versenypolitikáért, a fogyasztási ügyekért és a csalás elleni küzdelemért felelős főigazgató,
V. Beaumeunier
